Hvis der er overenskomst på din arbejdsplads, har du ret til at kende din arbejdstid mindst 16 uger frem på langt de fleste af HK Handels overenskomster. Mindre væsentlige ændringer i arbejdsplanen kan ske med fire ugers varsel. Væsentlige ændringer skal ske med dit opsigelsesvarsel.
Du kan spørge din chef, om det er ok, at du har fast fri f.eks. hver tirsdag aften, hvis du har noget, du gerne vil i din fritid. Men sørg for at have dokumentation for aftalen, så er du sikret, hvis du får en ny chef senere, der vil ændre i dine arbejdstider.
Hvis du er i tvivl om, hvad der gælder for dig, kan du logge på Mit HK og se din overenskomst. Har du spørgsmål til din arbejdstid, kan du altid kontakte din tillidsrepræsentant eller lokale HK-afdeling på tlf.: 7011 4545.